Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: szóló 1997. évi LXVI. törvény 15. § (1) bekezdése mindezzel összhangban kimondja: „Az ülnöknek az ítélkezésben a hivatásos bíróval azonos jogai és kötelezettségei
Paragraph Index: 2170

szóló 1997. évi LXVI. törvény 15. § (1) bekezdése mindezzel összhangban kimondja: „Az ülnöknek az ítélkezésben a hivatásos bíróval azonos jogai és kötelezettségei vannak.” A nem hivatásos bírák döntéshozatala esetén jelentõsége van a jogi és azon belül a hivatásos bírói szakismeret hiányának. Az Alkotmány 46. § (3) bekezdése éppen ezért 2007/65. szám írja elõ, hogy egyesbíróként és a tanács elnökeként csak hivatásos bíró járhat el. Ezzel szemben az aláírásgyûjtõ ív mintapéldányán szereplõ kérdésbõl az következik, hogy – eredményes népszavazás nyomán – a bírói tanácsban hat természetes személybõl álló esküdtszék döntene, és a hivatásos bíró a bûnösség kérdésérõl szóló döntéshozatalban nem venne részt. Az esküdtszéki döntéshozatal jellemzõje, hogy az ügyben eljáró hivatásos bíró tájékoztatja az esküdteket a jogszabályok rendelkezéseirõl és alkalmazásuk módjáról, az eljárás menetérõl, az eljárásban részt vevõk jogairól stb. (Judicial Studies Board: Crown Court Bench Book Specimen Directions 2005.) Így a hivatásos bíró köteles gondoskodni arról, hogy a bizonyítási eljárás és a döntéshozatal alkotmányos keretek között történjen. A hatályos magyar Alkotmány azonban a kérdésben foglalt esküdtszéki eljárás intézményesítését nem teszi lehetõvé. Ezért az Alkotmánybíróság arra a következtetésre jutott, hogy ha az aláírásgyûjtõ ív mintapéldányán szereplõ kérdésben eredményes népszavazásra kerülne sor, akkor az Országgyûlés csak az Alkotmány 46. § (3) bekezdésének módosításával felelhetne meg a népszavazáson hozott döntésnek. Az Alkotmánybíróság gyakorlata szerint az Alkotmány módosítására irányuló kérdésben választópolgárok által kezdeményezett népszavazásnak nincs helye.

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes